جھل مگسي ضلعو

جھل مگسي ضلعو (بلوچي: جھل مگسی دمگ)  پاڪستان جي صوبي بلوچستان جي مرڪزي حصي ۾ هڪ ضلعو آهي. اهو خالص بلوچ علائقو آهي جيڪو اڳ ۾ ڪڇي ضلعي جو حصو هو. اهو ڊسمبر 1991ع تي ڪڇي ضلعي جي هڪ حصي کي ڌار ڪري، انهي نالي سان هڪ نئين ضلعي طور قائم ڪيو ويو. ان جو نالو مئي 1992ع تي تبديل ڪري جهل مگسي رکيو ويو. ضلعي جو نالو جهل شهر جي نالي تي رکيو ويو آهي، جيڪو مگسي قبيلي جي گاديءَ جو هنڌ آهي.

اهو ٻن تعلقن ۾ ورهايل آهي: گنداوه تعلقو ۽ جهل مگسي تعلقو ۽ ضلعي ۾ ٻه مکيه شهر آهن؛ گنداوه شهر، جيڪو انتظامي مرڪز آهي ۽ جهل مگسي شهر، جيڪو قديم جڳهن ۽ سياحتي هنڌن، جهڙوڪ پير چتل شاهه نوراني، بلوچستان جو تاج محل (موتي گهرام مقبرو)، مولا ندي، پير لاکا لاءِ پڻ مشهور آهي.
حوالا

زمرو:جھل مگسي ضلعو
زمرو:بلوچستان جا ضلعا
زمرو:پاڪستان جا ضلعا